b'\n_START_ARTICLE_\n\xc5\xa0abat (Talmud)\n_START_PARAGRAPH_\n\xc5\xa0abat  (hebrejsko  \xd7\xa9\xd7\x91\xd7\xaa, Sobota) je prva razprava (knjiga) v Moedu, drugem delu (redu)  Mi\xc5\xa1ne in Talmuda. Razprava ima 24 poglavij. _NEWLINE_Ukvarja se predvsem z zakoni, povezanimi s \xc5\xa0abatom, tedenskim dnevom po\xc4\x8ditka, in opravili, ki so na \xc5\xa0abat prepovedana (39 opravil). Obravnava tudi razlike med biblijskimi in rabinskimi prepovedmi, posebne rabinske odloke, ki naj bi utrdili koncept po\xc4\x8ditka na \xc5\xa0abat in pove\xc4\x8dali njegovo svetost. Eden od odlokov na primer prepoveduje iskanje posla in razpravlja o prepovedanih stvareh.\n_START_SECTION_\nPrena\xc5\xa1anje med domenami\n_START_PARAGRAPH_\nVelik del razprave obravnava melahah \xe2\x80\x93 prena\xc5\xa1anje predmetov iz ene domene na drugo, ki se obi\xc4\x8dajno imenuje\xc2\xa0\xc2\xbbno\xc5\xa1enje\xc2\xab\xc2\xa0(1, in 11, poglavje). Razprava razlikuje \xc5\xa1tiri domene: zasebno, javno, poljavno in izvzeto domeno. Prena\xc5\xa1anje predmetov iz zasebne v javno domeno je  biblijsko prepovedano. Prena\xc5\xa1anje predmetov iz poljavne v zasebno ali javno domeno je rabinsko prepovedano. Prena\xc5\xa1anje predmetov iz izvzete domene v katero koli drugo domeno je dovoljeno. No\xc5\xa1enje predmeta \xc5\xa1tiri amose je v javni ali poljavni domeni lahko prepovedano, v zasebni in izvzeti domeni pa je dovoljeno. Prena\xc5\xa1anje znotraj ali med zasebnimi domenami je lahko dovoljeno (glej Eruv). V ta namen izraz\xc2\xa0\xc2\xbbprena\xc5\xa1anje\xc2\xab\xc2\xa0pomeni\xc2\xa0\xc2\xbbodstranjevanje in odlaganje\xc2\xab, zato odna\xc5\xa1anje predmetov in njihovo vra\xc4\x8danje v isto domeno ne pomeni prena\xc5\xa1anja in spada morda v kategorijo\xc2\xa0\xc2\xbbno\xc5\xa1enje\xc2\xab.'